Το **LibreOffice** είναι ένα ολοκληρωμένο πακέτο εφαρμογών γραφείου. Πρόκειται για λογισμικό ανοικτού κώδικα το οποίο πέραν από αυτό πληροί και όλες τις νομικές προϋποθέσεις για να θεωρηθεί ως Ελεύθερο Λογισμικό. Επιπλέον, το LibreOffice διατίθεται εντελώς δωρεάν για τους χρήστες του ως μεταφόρτωση από την επίσημη ιστοσελίδα του.

Το LibreOffice περιλαμβάνει επεξεργαστή κειμένου (*LibreOffice Writer*), λογιστικό φύλλο (*LibreOffice Calc*), δημιουργό παρουσιάσεων (*LibreOffice Ιmpress*), πρόγραμμα σχεδίασης (*LibreOffice Draw*), διαχείριση βάσεων δεδομένων (*LibreOffice Base*) και μαθηματικών τύπων (*LibreOffice Math*).
Το LibreOffice λειτουργεί στις πλατφόρμες Microsoft Windows, GNU/Linux, Mac OS X, FreeBSD, Solaris και σε διάφορες άλλες παραλλαγές του Unix.

Το όνομα «LibreOffice» είναι υβρίδιο των λέξεων «Libre», που στα γαλλικά και τα ισπανικά σημαίνει «ελεύθερος», και της αγγλικής λέξης «Office», που κυριολεκτικά σημαίνει «γραφείο», αλλά χρησιμοποιείται και για να περιγράψει προγράμματα αυτής της κατηγορίας.

Το LibreOffice προέρχεται από το πακέτο εφαρμογών γραφείου OpenOffice, από το οποίο διακλαδώθηκε τον Σεπτέμβριο του 2010. Υπεύθυνο για την ανάπτυξη του, η οποία γίνεται ανεξάρτητα από το OpenOffice, είναι το Ίδρυμα *The Document Foundation*, στο οποίο συμμετέχουν και πολλά μέλη που αποχώρησαν από την ομάδα ανάπτυξης του OpenOffice.

Ιστορία
-------

Το Σεπτέμβριο του 2010 πολλά μέλη της κοινότητας του OpenOffice.org δημιούργησαν μία καινούρια ομάδα που ονομάστηκε "The Document Foundation". Ο νεοσύστατος μη Κερδοσκοπικός Οργανισμός δημιούργησε το LibreOffice λόγω του φόβου που είχε διατυπωθεί ότι η Oracle, που είχε αγοράσει τότε την Sun Microsystems που είχε αναπτύξει αρχικά το OpenOffice, είτε θα σταματούσε την ανάπτυξη του OpenOffice.org είτε θα περιόριζε την άδεια χρήσης όπως έκανε και με το OpenSolaris της Sun.

Αρχικά υπήρχε η ελπίδα ότι το νέο όνομα (LibreOffice) θα ήταν προσωρινό καθώς η Oracle είχε αρχικά κληθεί να συμμετάσχει στην ομάδα και να δωρίσει το όνομα και το σήμα κατατεθέν στην κοινότητα, κάτι που η εταιρία δεν θέλησε να κάνει. Μάλιστα απαίτησε να απομακρυνθούν από το OpenOffice.org όλα τα μέλη του τα οποία εμπλέκονταν με το "The Document Foundation" επικαλούμενη σύγκρουση συμφερόντων. Αυτό σήμανε και τη ρήξη των σχέσεων της εταιρίας με την κοινότητα που είχε σαν συνέπεια την αυτόνομη ανάπτυξη και υποστήριξη του LibreOffice. Η Oracle σταμάτησε την ανάπτυξη του OpenOffice περίπου έξι μήνες μετά.

Η Canonical ενσωμάτωσε το LibreOffice στο Ubuntu από την έκδοση 11.04 (του Ubuntu).

Η Novell ενσωματώνει πλέον το LibreOffice στη διανομή openSUSE. Παρέχει επίσης εμπορική τεχνική υποστήριξη.

Η σουίτα
--------

Η σουίτα είναι Ελεύθερο Λογισμικό, και ο πηγαίος κώδικας της εφαρμογής διατίθεται με την άδεια GNU Lesser General Public License (LGPL).
Υπάρχει διαθέσιμη σε 114 γλώσσες συμπεριλαμβανομένης και της Ελληνικής, η οποία διαθέτει ελληνικό ορθογράφο και συλλαβισμό.

Το LibreOffice περιέχει τα εξής συστατικά:

| Συστατικό | Περιγραφή |
| --- | --- |
|  | **Writer** | Επεξεργαστής κειμένου |
|  | **Calc** | Υπολογιστικό φύλλο |
|  | **Impress** | Παρουσιάσεις |
|  | **Base** | Διαχείριση βάσεων δεδομένων |
|  | **Draw** | Πρόγραμμα σχεδίασης |
|  | **Math** | Μαθηματικοί τύποι |

Αντίθετα με άλλες σουίτες γραφείου, οι οποίες αποτελούνται από ξεχωριστά προγράμματα που απλά συνδέονται μεταξύ τους, το LibreOffice είναι ένα ενιαίο πρόγραμμα.

### Μακροεντολές

Η σουίτα περιλαμβάνει και τη δυνατότητα εκτέλεσης κώδικα στις γλώσσες LibreOffice Basic (σε ενσωματωμένο περιβάλλον εργασίας), python, Java και Javascript.

### Συμβατότητα

Η σουίτα είναι σχεδόν πλήρως συμβατή με αρκετά παρεμφερή προγράμματα. Η Microsoft έχει, επίσης, ενσωματώσει, στις καινούριες της εκδόσεις, τη δυνατότητα να αποθηκεύονται τα αρχεία και σε μορφή "OpenDocument", που είναι η μορφή που χρησιμοποιεί εγγενώς το LibreOffice.

#### OpenOffice.org

Αν και η σουίτα είναι πλήρως συμβατή με το OpenOffice.org δεν είναι δυνατή η συνύπαρξή της με το OpenOffice.org αφού πολλά σημεία στον κώδικα δεν έχουν ακόμα αλλάξει και έτσι υπάρχουν διενέξεις στις κλήσεις του προγράμματος προς εξωτερικά αρχεία.

Υποστήριξη χρηστών - Συνεισφορά
-------------------------------

Για την υποστήριξη του χρήστη της εφαρμογής λειτουργούν λίστες ταχυδρομείου στα Ελληνικά, όπως επίσης επίσημο και ανεπίσημο φόρουμ στα Αγγλικά, όπου άλλοι χρήστες του LibreOffice συνεισφέρουν στην επίλυση προβλημάτων και αποριών.

Ένας ακόμη τρόπος για να βοηθηθεί ο χρήστης είναι το chat room στο irc με όνομα #libreoffice.

Κάθε χρήστης της εφαρμογής μπορεί αν το επιθυμεί, μέσω της ιστοσελίδας bugzilla, να υποβάλλει αναφορές για δυσλειτουργίες ή σφάλματα της εφαρμογής, όπως επίσης να προτείνει βελτιώσεις και νέα χαρακτηριστικά, που πιστεύει πως θα κάνουν την εφαρμογή καλύτερη για την κοινότητα των χρηστών της.

Εκδόσεις
--------

### Πρώτη έκδοση

Στις 28 Σεπτεμβρίου του 2010 κυκλοφόρησε η πρώτη έκδοση "3.3.0 beta", και στις 25 Ιανουαρίου του 2011 η τελική "3.3". Η αρίθμηση ξεκίνησε από το 3.3 επειδή θεωρείται ότι αποτελεί συνέχεια των εκδόσεων του OpenOffice.org.

### Ιστορικό των εκδόσεων

|  | 2012 | 2013 |
| --- | --- | --- |
| Ιαν | Φεβ | Μαρ | Απρ | Μαι | Ιουν | Ιουλ | Αυγ | Σεπ | Οκτ | Νοε | Δεκ | Ιαν | Φεβ | Μαρ | Απρ | Μαι | Ιουν | Ιουλ |
| Σειρά 3.5 |  | 3.5.0 | 3.5.1 | 3.5.2 | 3.5.3 | 3.5.4 |  | 3.5.5 |  | 3.5.6 |  |  |  |  |  |  |  |  |  |
| Σειρά 3.6 |  |  |  |  |  |  |  | 3.6.0 | 3.6.1 | 3.6.2 | 3.6.3 | 3.6.4 |  | 3.6.5 |  | 3.6.6 |  |  |  |
| Σειρά 4.0 |  |  |  |  |  |  |  |  |  |  |  |  |  | 4.0.0 | 4.0.1 | 4.0.2 | 4.0.3 | 4.0.4 |  |
|  |
| Developer | Self-compiled versons, Nightly Builds, Preview Versions, Release Candidates |
| Bleeding Edge |  | 3.5.0 | 3.5.1 | 3.5.2 | 3.5.3 | 3.5.4 | 3.5.4 | 3.6.0 | 3.6.1 | 3.6.2 | 3.6.3 | 3.6.4 | 3.6.4 | 4.0.0 | 4.0.1 | 4.0.2 | 4.0.3 | 4.0.4 | 4.0.4 |
| Stable |  | 3.5.5 | 3.6.5 |
| Very Stable |  | 3.5.5 | 3.6.5 |
| Rock Solid |  | 3.5.6 | 3.6.6 |
| Rock Solid |  |  |  | 3.5.6 | 3.5.6 | 3.5.6 | 3.6.6 | 3.6.6 | 3.6.6 |

### Φορητές εκδόσεις

Το LibreOffice κυκλοφορεί και σε φορητή έκδοση έτσι ώστε να μπορεί κάποιος να το χρησιμοποιήσει ακόμα και σε υπολογιστή που δεν διαθέτει άλλη σουίτα γραφείου.

Υπάρχει επίσης ενσωματωμένο σε πακέτα που περιέχουν προγράμματα ελεύθερου λογισμικού και μπορούν να τρέξουν κατευθείαν από το στικάκι.

Παραπομπές
----------

1. ↑  «LibreOffice 24.2 Community available for all operating systems». 31 Ιανουάριος 2024.
2. ↑  «LibreOffice 7.5 Beta1 is available for testing». Ανακτήθηκε στις 17 Δεκέμβριος 2022.
3. ↑  «Licenses». (Αγγλικά)
4. ↑  «LibreOffice». el.libreoffice.org. Ανακτήθηκε στις 10 Δεκεμβρίου 2012.
5. ↑  The Document Foundation (28 Σεπτεμβρίου 2010). «OpenOffice.org Community announces The Document Foundation». *documentfoundation.org*. Αρχειοθετήθηκε από το πρωτότυπο στις 30 Σεπτεμβρίου 2010. Ανακτήθηκε στις 9 Νοεμβρίου 2011.
6. ↑  Collins, Barry. «OpenOffice group breaks away from Oracle». PC Pro. Αρχειοθετήθηκε από το πρωτότυπο στις 31 Μαρτίου 2012. Ανακτήθηκε στις 9 Νοεμβρίου 2011.
7. ↑  Clarke, Gavin. «OpenOffice files Oracle divorce papers». The Register. Ανακτήθηκε στις 9 Νοεμβρίου 2011.
8. ↑  Paul, Ryan. «Document Foundation forks OpenOffice.org, liberates it from Oracle». Ars Technica. Ανακτήθηκε στις 9 Νοεμβρίου 2011.
9. ↑  «Ήρθε το Libre Office η νέα σουίτα γραφείου (Linux-Windows-MacOSX)». 29 Σεπτεμβρίου 2010. Αρχειοθετήθηκε από το πρωτότυπο στις 23 Ιουνίου 2012. Ανακτήθηκε στις 6 Δεκεμβρίου 2012.
10. ↑  «OpenOffice.org Community announces The Document Foundation». The Document Foundation. 28 Σεπτεμβρίου 2010. Αρχειοθετήθηκε από το πρωτότυπο στις 30 Σεπτεμβρίου 2010. Ανακτήθηκε στις 12 Δεκεμβρίου 2010. CS1 maint: Unfit url (link)
11. ↑  Paul, Ryan. «Oracle wants LibreOffice members to leave OOo council». *Ars Technica*. Ανακτήθηκε στις 23 Φεβρουαρίου 2011.
12. ↑  «LibreOffice installation on Ubuntu» (στα Αγγλικά). Ανακτήθηκε στις 10 Δεκεμβρίου 2012.
13. ↑  «LibreOffice» (στα Αγγλικά). Ανακτήθηκε στις 10 Δεκεμβρίου 2012.
14. ↑  «Products LibreOffice» (στα Αγγλικά). Ανακτήθηκε στις 10 Δεκεμβρίου 2012.
15. ↑  «Ορθογραφικός έλεγχος, συλλαβισμός και θησαυρός». Αρχειοθετήθηκε από το πρωτότυπο στις 26 Σεπτεμβρίου 2010. Ανακτήθηκε στις 10 Δεκεμβρίου 2012.
16. ↑  libreoffice.org: What is LibreOffice?
17. ↑  «Can You Pick Which Apps Are Installed?» (στα Αγγλικά). Ανακτήθηκε στις 1 Δεκεμβρίου 2014.
18. ↑  «Running JavaScript macros in LibreOffice» (στα Αγγλικά). Ανακτήθηκε στις 1 Δεκεμβρίου 2014.
19. ↑  «Support for the OpenDocument Format in Microsoft Office 2010» (στα Αγγλικά). Αρχειοθετήθηκε από το πρωτότυπο στις 20 Ιανουαρίου 2013. Ανακτήθηκε στις 10 Δεκεμβρίου 2012.
20. ↑  «Release Plan». The Document Foundation Wiki. Ανακτήθηκε στις 8 Αυγούστου 2013. (Αγγλικά)
21. ↑  «LibreOffice Portable» (στα Αγγλικά). Ανακτήθηκε στις 10 Δεκεμβρίου 2012.
22. ↑  «winPenPack is a Great and Free Portable Software Package» (στα Αγγλικά). Ανακτήθηκε στις 10 Δεκεμβρίου 2012.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **LibreOffice** |

|  |  |
| --- | --- |
| Sister project |  Τα Βικιβιβλία έχουν
 ένα βιβλίο σχετικά, με τίτλο 
Κατηγορία:LibreOffice |

* LibreOffice - Επίσημη ιστοσελίδα (Αγγλικά)
* LibreOffice - Επίσημη ιστοσελίδα στα ελληνικά (Ελληνικά)
* LibreOffice Documentation - Οδηγοί χρήσης για τα προγράμματα του LibreOffice (Αγγλικά)
* The Document Foundation - Επίσημη ιστοσελίδα (Αγγλικά)
* The Document Foundation Wiki (Αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 309856297
* LCCN: no2014101401
* GND: 1035495228
* BNF: cb16598511p (data)
* BNE: XX5483185

 |

 |